b'\n_START_ARTICLE_\nPe\xc5\xa1\xc4\x8deni \xc4\x8drv\n_START_SECTION_\n\xc5\xbdivljenje\n_START_PARAGRAPH_\nPe\xc5\xa1\xc4\x8deni \xc4\x8drv pre\xc5\xbeivi svoje celo \xc5\xbeivljenje v rovu v obliki \xc4\x8drke U. Njegov rov zalivata voda in pesek, ki mu padata na glavo. Konico repa neprestano premika proti vrhu, da z njo izlo\xc4\x8di neuporabno in prebavljeno snov. \xc4\x8ce izlo\xc4\x8da v \xc4\x8dasu oseke, lahko na pla\xc5\xbei zasledimo majhne kup\xc4\x8dke peska. Ve\xc4\x8d mesecev \xc5\xbeivi v enem rovu in se zanese na to, da mu plima prinese hrano dvakrat dnevno. Kot ve\xc4\x8dina morskih prebivalcev, tudi pe\xc5\xa1\xc4\x8deni \xc4\x8drv sprejema kisik iz morske vode skozi \xc5\xa1krgaste tvorbe. Zaradi majhnega pretoka kisika ima \xc4\x8drv v krvi veliko hemoglobina. Z njegovo pomo\xc4\x8djo si naredi zalogo kisika do naslednje plime, kar mu omogo\xc4\x8da pre\xc5\xbeivetje.'